"เจลาโตนี" ไอศครีมรสอิตาเลี่ยนแท้ ที่เอสพละนาด รัชดาภิเษก

วันก่อนได้ไปเอสพละนาดทั้งตอนกลางวันและตอนเย็นเลยล่ะ อิอิ ใกล้ที่ทำงานและบ้านนี่นา ตอนกลางวันเดินไปทานอาหารกลางวันพร้อมกันกับน้องๆ ที่ทำงานไปกัน 7 คน พวกเราได้ทานอาหารคาวแล้วต้องต่อด้วยอาหารหวาน น้องนุ่นก็เล็งร้านไอศครีมเจลาโตนีไว้เลยค่ะ ตอนกลางวันแหม่มไม่ได้เอากล้องถ่ายรูปไป ก็เลยต้องถ่ายจากกล้องมือถือค่ะ แต่ก็ชัดพอควรนะคะ ส่วนตอนกลางเย็นไปกับพี่สาวและหลานสาว เพราะพี่สาวขึ้นมาหาคุณหมอที่กรุงเทพฯ มาถึงก็บ่ายๆ เย็นก็เลยชวนมาหาไรทานที่เอสพละนาดกันหน่อย แต่ก่อนจะชมภาพกันขอแนะนำร้านสักหน่อยค่ะ

gelatoni เจลาโตนี เป็นร้านไอศคริมรสอิตาเลี่ยนแท้ๆ Concept The perfect Italian Ice Cream "gelatoni" ที่แหม่มแนะนำอยู่สาขาเอสพละนาด ชั้น G ใกล้ร้าน Black Canyon Coffee และแมคโดนัล เปิดให้บริการตั้งแต่ 10.00-22.30 น. มี Wifi ฟรี !!! ด้วยน๊า (เพื่อนบอกมา) และเพิ่งทราบว่า gelatoni เป็นร้านในเครือของแบล็คแคนยอน 

"เนื้อนุ่ม..รสนิ่ม..กลิ่นหอม..ไขมันต่ำ" สโลแกนของไอศครีมอิตาเลี่ยนเค้าละค่ะ ที่นี่มีไอศกรีมมากถึง 90 รสชาติ และทุกรสชาติเป็นไอศกรีมไขมันต่ำหรือ Low Fat ไม่น่าเชื่อว่าเป็นไอศครีม Low Fat มีปริมาณไขมันเพียง 4-6% (ไอศครีมปกติมีไขมันถึง 10-20%) จุดเด่นอีกอย่างคือตู้ใส่ไอศครีม ที่นี่ตู้จะยาวมากเลยอ่ะ น้องพนักงานบอกแหม่มว่ายาวที่สุดในประเทศไทยเลยทีเดียวเชียวนะ ในตู้จะโชว์ไอศครีมหลากหลายรสชาติ มีทั้งไอศครีมนม ไอศครีมเซอร์เบทผลไม้ แต่แหม่มไม่สามารถถ่ายภาพตู้ได้ค่ะ คนเดินเยอะเลย ก็น้องๆ ที่ทำงานของแหม่มนี่แหละ 555++ มาชมภาพภายในร้านกันค่ะ

ตอนกลางวันที่มาแหม่มไม่ได้ทานไอศครีมหรอกค่ะ ทานข้าวกลางอิ่มอย่างอิ่มสุดๆ คิดเล็งไว้แล้วครั้งต่อไปล่ะกันใกล้บ้านแหม่มแค่นี้เอง แวะมาทานเมื่อไหร่ก็ได้ และแล้วครั้งต่อไปของแหม่มก็ไม่ได้นานเลย แค่เย็นวันนั้นเองก็ได้มาทานไอศครีมที่นี่เลยค่ะ เค้ามีแต่กรรมติดจรวด ของแหม่มบุญติดจรวดค่ะ อิอิ แหม่มชวนพี่สาวและหลานสาวมาทานเองแร่ะ พี่สาวเลี้ยงอาหารเย็น ส่วนแหม่มเลี้ยงไอศครีม ... อิอิ เกือบได้กินอิ่มจัง ตังส์อยู่ครบอีกแย้วเรา มาชมภาพที่ถ่ายจากกล้องถ่ายรูปบ้างค่ะ วันนั้นไม่ได้ใส่แฟลช กลัวคนในร้านตกใจ ภาพเลยออกมาเหลืองๆ

ไอศครีมที่นี่จะมีรสชาติให้เลือกเยอะมากเลยค่ะ ส่วนราคาก็คงถูกแพงตามรสขาติ ก่อนสั่งเราก็ขอเค้าชิมได้ วันนั้นแหม่มขอลองทานไปหลายรสเหมือนกัน จนหลานจอยแซวว่าจะซื้อเค้ากินป่าวหน่ะ เริ่มอิ่มก็เลยสั่ง scoop เล็กมาทาน ไม่ได้งกน๊า แต่มันอิ่มเจงๆๆๆๆ มาทราบทีหลังว่าราคาไอศกรีมที่นี่ 1 Scoop ราคา 45 บาท หาก 2 Scoop ราคา 80 บาท แต่วันนั้นสั่งแยกเลยต้องจ่าย 90 บาทเลย คิดแง่ดีที่เกินไป 10 บาท ถือว่าเป็นค่าชิมล่ะกัน